Memorias de África

Memorias de África (en ) é un filme estadounidense de 1985, baseado no libro autobiográfico Den afrikanske Farm da escritora danesa Isak Dinesen. Adaptado por Kurt Luedtke a partir deste libro e doutras obras de Dinesen, o filme foi dirixido por Sydney Pollack e obtivo sete Premios Óscar, incluíndo o de mellor filme, mellor dirección e mellor guión adaptado.

Narra, apartándose significativamente do texto do libro orixinal, varios episodios da vida de Dinesen en Kenya, durante a época na que esta era unha colonia británica.

Estreouse en galego a través da TVG.

 Sinopse 
A comezos do século XX, Karen Blixen (nome real da escritora danesa Isak Dinesen), decide casar e irse a vivir co home a unha das colonias británicas de África, concretamente en Kenya, para dirixir unha plantación de café. Este matrimonio de conveniencia pronto se ven abaixo, debido ao carácter do seu marido e á falta de amor. O seu soño vese truncado polas dificultades económicas da plantación, aínda que se sente a gusto co lugar e as súas xentes. Coñece alí a un cazador profesional, Denys Finch Hatton, aventureiro e liberal, que lle fai recobrar a alegría de vivir. Pero a súa visión respectiva do amor difire, debido a que el non concibe a vida sen a súa independencia e ela precisa dun compañeiro fiel. 

Un incendio destrúe a colleita de café e Karen arruínase, tendo que volver a Europa, e aínda que naquel momento xa estaban separados, Denys ofrécese a axudala. O último día de Karen en Kenya, Denys ten un accidente na súa avioneta e falece, enterrándose logo nas montañas de Ngong.

 Personaxes 
 Meryl Streep como Karen Christence Dinesen Blixen 
 Robert Redford como Denys George Finch Hatton 
Voz da dobraxe galega de Luís Iglesia.
 Klaus Maria Brandauer como Barón Hans Blixen 
 Michael Kitchen como Berkeley Cole 
 Malick Bowens como Farah 
 Joseph Thiaka como Kamante 
 Stephen Kinyanjui como Kinanjui 
 Michael Gough como Lord Delamere 
 Suzanna Hamilton como Felicity 
 Rachel Kempson como Lady Belfield
 Graham Crowden como Lord Belfield 
 Leslie Phillips como Sir Joseph 
 Mike Bugara como Juma 
 Shane Rimmer como Belknap, encargado da granxa 
 Job Seda como Kanuthia

 Galardóns e nomeamentos 
Out of Africa é unha película multipremiada, destacando que foi a máxima gañadora dos Óscar 1985:
CategoríaPersoaResultadoÓscar ó mellor filme Sydney Pollack GañadorÓscar ó mellor director  Sydney Pollack GañadorÓscar ó mellor guión adaptado Kurt Luedtke  Gañador Óscar á mellor banda sonora  John Barry GañadorÓscar á mellor fotografía  David Watkin GañadorÓscar á mellor dirección de arte  Stephen GrimesJosie MacAvin Gañador Óscar á mellor edición de sonChris Jenkins Gary Alexander Larry StensvoldPeter Handford GañadorÓscar á mellor actriz Meryl Streep NomeadaÓscar ó mellor actor secundario Klaus Maria Brandauer  NomeadoÓscar ó mellor deseño de vestiario Milena Canonero NomeadoÓscar á mellor montaxe Fredric Steinkamp William Steinkamp Pembroke J. HerringSheldon KahnNomeadoBAFTA ó mellor guión adaptado Kurt Luedtke   GañadorBAFTA á mellor fotografía David Watkin  GañadorBAFTA á mellor actriz  Meryl StreepGañadorBAFTA ó mellor actor secundario Klaus Maria BrandauerNomeadoBAFTA ó mellor vestiario Milena Canonero NomeadoBAFTA á mellor música John BarryNomeadoGlobo de Ouro á mellor película - Drama Sydney Pollack GañadorGlobo de Ouro ó mellor actor secundario Klaus Maria Brandauer GañadorGlobo de Ouro á mellor banda sonora John Barry GañadorGlobo de Oro á mellor actriz - Drama  Meryl StreepNomeadoGlobo de Oro ó mellor director Sydney Pollack NomeadoGlobo de Oro ó mellor guión Kurt Luedtke NomeadoPremio da Sociedade británica de Fotografía David Watkin GañadorDavid de Donatello á mellor actriz estranxeira Meryl Streep GañadorDavid de Donatello á mellor película estranxeira Sydney Pollack GañadorPremios da crítica de Londres, Os Ánxeles, Nova York, Italia e Alemaña Sydney Pollack Gañador

 Notas 

 Véxase tamén 
 Ligazóns externas 

 Ficha en AllMovie 
 Ficha en BoxOfficeMojo 
 Ficha en RottenTomatoes 

Categoría:Filmes de 1985
Categoría:Filmes en lingua inglesa
Categoría:Filmes en lingua suahili
Categoría:Filmes dos Estados Unidos de América
Categoría:Filmes dirixidos por Sydney Pollack
Categoría:Filmes con banda sonora de John Barry
Categoría:Filmes de Universal Pictures
Categoría:Filmes rodados en Inglaterra
Categoría:Filmes ambientados en Dinamarca
Categoría:Filmes ambientados en Kenya
Categoría:Filmes ambientados no Imperio Británico
Categoría:Filmes baseados en feitos reais
Categoría:Óscar ó mellor filme
Categoría:Filmes cuxo director gañou o Óscar ó mellor director
Categoría:Filmes rodados en Kenya
Categoría:Filmes de 1985 con versión en galego